Държавен вестник, бр. 65, 2008 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  65
Чрез съдебната си практика (дело С-55/94 и
дело С-19/92) Съдът на ЕО се е постарал да даде
своеобразна рамка за допустимост на такива
национални мерки. От една страна, те са разби-
раеми и търпими от общностното право. От друга,
с признаването им не се ограничава по недопус-
тим за самата общност начин националният
законодател на държава—членка на ЕО.
В разглеждания от нас случай от значение са
три от установените в тази рамка на допустимост
четири условия. Според тях допустими са такива
ограничителни национални мерки, които:
a) са оправдани с оглед на задължителни
изисквания от общ интерес;
б) са подходящи за постигане на преследва-
ната с тях цел, и
в) не надхвърлят необходимото с оглед пос-
тигане на тази цел.
Лекарствените продукти, макар че са обект
на търговска дейност, са особен вид стока. За-
дължителното изискване да бъде проявена
особена грижа и от законодателя при уредбата
на търговията с тях с оглед опазване и защита
на здравето на гражданите, безспорно е от общ
интерес. В този смисъл е и изрично предвиде-
ния в чл. 52, ал. 5 от Конституцията държавен
контрол върху производството и търговията с
лекарствени средства. Законът трябва да опос-
реди постигането на въпросната цел, като пред-
види подходящи мерки, които не бива да надх-
върлят постигането на въпросната цел.
Иначе казано, както нашата Конституция,
така и чл. 43 от Договора за създаване на ЕО в
случая имат общо рационално основание—да
се предвиди необходимото, но и достатъчното
за постигане на опазването и защитата на здра-
вето на гражданите. В този смисъл констатира-
ното от КС противоречие на чл. 222, ал. 1
ЗЛПХМ с чл. 19, ал. 1 и 2  и чл. 52, ал. 2 от Кон-
ституцията едновременно с това надхвърля до-
пустимата рамка за въвеждането на национал-
ни мерки, които ограничават или правят не-
привлекателно установяването у нас на граж-
дани на друга държава членка.
Ако беше взел отношение и по чл. 43 от
Договора за създаване на ЕО, КС щеше да ус-
танови тази еднаквост на подхода и критерии-
те при конституционните принципи и тяхната
законова реализация, включително чрез конс-
титуционно допустими  и защитими изключе-
ния в Република България с подхода и крите-
рия на първичното право на ЕО и практиката
на Съда на ЕО в случаите на законова уредба
на материя от национална компетентност. Кон-
ституционният съд щеше да констатира един
много добър пример на съществуващ синхрон,
участвайки и в процеса на моделиране на прак-
тиката по приложение на общностното право
по повод конкретно произнасяне за конститу-
ционосъобразност.
Конституционен съдия: Сн. Начева
1145
МИНИСТЕРСКИ СЪВЕТ
ПОСТАНОВЛЕНИЕ  № 165
ОТ 9 ЮЛИ 2008 Г.
за допълнение на Постановление № 236 на
Министерския съвет от 2007 г. за приемане на
детайлни правила за допустимост на разходи-
те по Оперативна програма “Развитие на кон-
курентоспособността на българската икономи-
ка 2007—2013 г.”, съфинансирана от Европей-
ския фонд за развитие (ДВ, бр. 80 от 2007 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3 се създава ал. 4:
“(4) Ограниченията по ал. 2 и 3 на периода
на допустимост на извършените разходи не се
прилагат за разходите по приоритетната ос за
техническа помощ по Оперативната програма.
За допустими по тази приоритетна ос могат да
бъдат признати разходи, предвидени в бюдже-
та на проекта и извършени преди датата на
сключване на договора, съответно издаване на
заповедта за предоставяне на безвъзмездна
помощ, и преди датата на подаване на проект-
ното предложение, при условие че са предвиде-
ни в Насоките за кандидатстване.”
§ 2. В чл. 4, ал. 1, т. 2 накрая се добавя “и 4”.
Заключителна разпоредба
§ 3. Постановлението влиза в сила от 5 ок-
томври 2007 г.
Министър-председател:
Сергей Станишев
Главен секретар на Министерския съвет:
Севдалин Мавров
1001
ПОСТАНОВЛЕНИЕ  № 166
ОТ 9 ЮЛИ 2008 Г.
за изменение и допълнение на Тарифата за
държавните такси, събирани от Агенцията по
вписванията, приета с Постановление № 243
на Министерския съвет от 2005 г. (обн., ДВ,
бр. 94 от 2005 г.; изм. и доп.,  бр. 105 от 2006 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 16а се правят следните изменения
и допълнения:
1. Създава се нова ал. 2:
“(2) По заявление за вписване на обстоятел-
ства в търговския регистър, подадени по елек-
тронен път, се събират такси, както следва:
1. на едноличен търговец
25 лв.;
2. на събирателно дружество;
на командитно дружество
90 лв.;
3. на дружество с ограничена отговор-
ност; на еднолично дружество с огра-
ничена отговорност
110 лв.;